**ELŐTERJESZTÉS**

Bátaapáti Község Képviselő - testületének 2021. szeptember 28-i

rendes/rendkívüli testületi ülésére

|  |  |
| --- | --- |
| Tárgy: | Döntés az óvodás és iskolás gyermekek térítési díjainak átvállalásáról |
| Előterjesztő: | Krachun Szilárd polgármester |
| Előterjesztést készítette: | Farkasné Szentpál Melinda igazgatási főelőadó |
| Előterjesztés száma: | 55.sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

A korábbi években a Képviselő-testület döntött arról, hogy azok a gyermekek, akik gyermekvédelmi kedvezményben nem részesülnek, illetve csak 50%-os normatív étkezési díjkedvezményben részesülnek, azoknak további kedvezményt biztosít.

A 2021/2022-es tanévben/nevelési évben a Képviselő-testületnek ismételten döntenie kell arról, hogy a továbbiakban is biztosítja-e ezt a térítési díjkedvezményt. A 2021. évi költségvetésben a Képviselő-testület 1.900.000,- Ft-os keretösszeget határozott meg térítési díjkedvezmény megvalósítása érdekében.

Az általános iskolában 26 gyermeket (19 gyerek 50%-os illetve 7 gyerek 25%-os kedvezmény), az óvodában pedig 5 gyermeket (50%-os kedvezmény) érintene a kedvezmény.

Kérem a Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjen.

**Határozati javaslat:**

Bátaapáti Község Önkormányzatának Képviselő-testülete úgy határozott, hogy a 2021/2022-es tanévben/nevelési évben a rendszeres gyermekvédelmi kedvezményben nem részesülő, illetve csak 50%-os normatív étkezési térítési díjkedvezményben részesülő gyermekeket az alábbi támogatásban részesíti:

- az óvodai étkezési térítési díj 25%-át átvállalja abban az esetben, ha a gyermek 50%-os normatív kedvezményben részesül, illetve 50%-ban vállalja át a térítési díjat, ha a gyermek nem részesül egyik kedvezményben sem;

- az általános iskolai tanulók étkezési térítési díjának 25%-át átvállalja abban az esetben, ha a gyermek 50%-os normatív kedvezményben részesül, illetve 50%-ban vállalja át a térítési díjat, ha a gyermek nem részesül egyik kedvezményben sem.

Határidő: folyamatos

Végrehajtásért felelős: Bonyhádi Közös Önkormányzati Hivatal Bátaapáti Kirendeltség gazdálkodási ügyintézője

Bátaapáti, 2021.szeptember 21.

Krachun Szilárd sk.

polgármester